《山壮劝酒》
宋代·张辑

辑于鄱之境田家，酿酒以俟，先递词为寿

清吟湘碧。马首春风驿。闻说西湖梅早，又邀我、能诗客。

书尺知到日。月随人合璧。儿拟山壮劝酒，田家酿，尽篘得。

作者简介：张辑（生卒年不详）字宗瑞，鄱阳（今江西波阳）人。张辑有《沁园春》（今泽先生）词，自序云：“矛顷游庐山，爱之，归结屋马蹄山中，以庐山书堂为扁，包日庵作记，见称庐山道人，盖援涪翁山谷例。黄叔豹谓矛居鄱，不应舍近求远，为更多东泽。黄鲁庵诗帖往来，于东泽下加以诗仙二字。近与冯可迁遇于京师，又能节文，号矛东仙，自是诗盟遂以为定号。有词作《月上瓜洲·南徐多景楼作》等。